PTT เปิดตัว “PTT Free WiFi by AIS”ในร้านอเมซอน 1,300 สาขาทั่วปท.
AIS-PTT เปิดตัว “PTT Free WiFi by AIS” ที่ร้านกาแฟคาเฟ่อเมซอน รวมกว่า 1,300 สาขาทั่วประเทศ เพื่อให้สมาชิกบัตร Blue Card และ ลูกค้าอเมซอน ที่มาใช้บริการที่ร้าน สนุกกับการท่องเน็ตโลกอินเทอร์เน็ต
11 พ.ย. 2558


บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ผู้นำบริการเครือข่ายเอไอเอส โดย นางวิลาสินี พุทธิการันต์ หัวหน้าคณะผู้บริหารด้านลูกค้าและบริการ ร่วมกับบริษัท ปตท. จำกัด (มหาชน) หรือ PTT โดย นายสรัญ รังคสิริ ประธานเจ้าหน้าที่ปฏิบัติการ กลุ่มธุรกิจปิโตรเลียมขั้นปลาย
เปิดให้บริการ “PTT Free WiFi by AIS” และ “AIS WiFi” ที่ร้านกาแฟคาเฟ่อเมซอน รวมกว่า 1,300 สาขาทั่วประเทศ เพื่อให้สมาชิกบัตร Blue Card และ ลูกค้าอเมซอน ที่มาใช้บริการที่ร้าน สนุกกับการท่องเน็ตโลกอินเทอร์เน็ต ตอบโจทย์ไลฟ์สไตล์ของคนรุ่นใหม่ยุคโซเชียล รวมถึงลูกค้าเอไอเอสที่มีแพ็กเกจ AIS WiFi ก็สามารถทำการเชื่อมต่ออัตโนมัติ เพื่อใช้บริการ AIS WiFi ภายในบริเวณร้านได้ทันที โดยไม่ต้องสมัครหรือลงทะเบียนเพิ่มเติม
 